Voorbeeld: HT GR 10 – Transaksioneel 2 x 25 = 50 PUNTE

**Kies TWEE van die volgende onderwerpe en skryf 180-200 woorde oor elk.**

Onthou om die beplanning te doen by elke skryfstuk: breinkaart, eerste poging, proeflees en redigering. Skryf dan die finale skryfstuk netjies oor. Dui die nommer van jou skryfstuk duidelik aan en dui die aantal woorde aan. Jou keuse mag net een vriendskaplike brief, dus ŉ keuse tussen 1.1 en 1.2, insluit.

**1. 1** Die beste wedstryd van die jaar en jy het die wenpunte aangeteken. Skryf ŉ **vriendskaplike brief** aan jou broer wat oorsee bly en vertel hom van alles wat jy gedurende die wedstryd ervaar het en hoe jy die wenpunte in die laaste minute van die wedstryd aangeteken het. Vertel van jou gevoel toe jy besef dat julle danksy jou gewen het en wat jou spanmaats se reaksie was.

**1.2**. Skryf ŉ brief aan jou ouma om haar te vertel van ŉ wonderlike prestasie wat jy behaal het. Gee die besonderhede van die prestasie en maak seker dat die toon en register gepas is.

**OF**

**2.**Die toeken van motorlisensies in Suid-Afrika moet vervroeg word na die ouderdom van 16 jaar.

Skryf ŉ **brief aan die pers** waarin jy ŉ gerekende opinie lewer oor die bostaande aktuele onderwerp,

Jy kan dus die standpunt ondersteun of daarteen wees.

**OF**

**3.** Skryf ŉ brief aan jou plaaslike munisipaliteit om te kla oor die swak diens, hoë rekeninge en die

 slaggate in die paaie.

**OF**

**4.** Dit is jou opinie dat leerders toegelaat moet word om op ŉ Vrydag gewone klere skool toe te dra. Jy het jou versoek aan die beheerliggaam van jou skool gerig en hulle is bereid om jou tydens hul volgende vergadering ŉ geleentheid te gee om jou saak te stel. Skryf ŉ **toespraak** waarin jy die beheerliggaam van jou standpunt probeer oortuig

**OF**

**5**. **Sepies op TV verskaf groot vermaak!**

Skryf ŉ **dialoog** tussen jou en jou maat oor jou gunsteling sepie op die TV. Verwys onder andere na jou gunsteling karakter en gee die redes hoekom jy so baie van die karakter hou/ nie hou nie.

**OF**

**6.** Jy het ŉ advertensie in Die Herald van 29 April 2016 gesien waarin hoërskoolleerders uitgenooi word om **aansoek te doen** vir vakansiewerk by Eetgenoeg Tuisnywerheid in Potchefstroom. Doen aansoek om die betrekking deur ŉ gepaste dekbrief aan die eienaar te skryf. Rig jou aansoek aan mev. Susan Soettand, Posbus 168.Potchefstroom.2528.